Diari Oficial de la Generalitat Valenciana


Sumari del DOGV 7130, del 14-10-2013 (2013/9798)

ORDE 36/2013, de 4 d'octubre, de la Conselleria d'Economia, Indústria, Turisme i Ocupació, per la qual es modifica l'Orde 13/2013, de 21 de maig, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en l'exercici 2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7130

Data del DOGV
:   14-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9798


Data del document
:   04-10-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 36/2013, de 4 d'octubre, de la Conselleria d'Economia, Indústria, Turisme i Ocupació, per la qual es modifica l'Orde 13/2013, de 21 de maig, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en l'exercici 2013. [2013/9798]  
En data 31 de maig de 2013, es va publicar en el Diari Oficial de la Comunitat Valenciana (DOCV) l'Orde 13/2013, de 21 de maig, de la conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en l'exercici 2013.  
En l'orde de convocatòria esmentada es regulen diversos tipus d'ajudes destinades a la integració sociolaboral de treballadors amb discapacitat, entre les quals està la denominada ajuda salarial, per al manteniment de llocs de treball ocupats per treballadors amb discapacitat en centres especials d'ocupació, consistent en el 50 % del salari mínim interprofessional (SMI) vigent l'any de l'exercici de la convocatòria.  
En este exercici 2013, i atesa la important disminució del pressupost de polítiques actives assignat pel Ministeri d'Ocupació i Seguretat Social a la Comunitat Valenciana, amb caràcter general a tota Espanya i en particular a la Comunitat Valenciana, l'orde de convocatòria esmentada incloïa com a contractacions subvencionables exclusivament les corresponents als treballadors amb discapacitat que o bé estigueren contractats al centre especial d'ocupació en la data de publicació de l'esmentada Orde 13/2013 en el DOCV (31.05.2013), o que ho hagueren estat amb anterioritat en este exercici 2013 i hagueren finalitzat els seus contractes abans de la publicació mencionada.  
No obstant això, després d'haver finalitzat la valoració inicial de les solicituds presentades, i calculat l'import de l'ajuda salarial per a manteniment de llocs de treball consistent en el 50 % de l'SMI de l'any 2013, les subvencions corresponents per les contractacions subvencionables segons la convocatòria esmentada no arriben a la totalitat del pressupost publicat per a este programa, i per això s'ha estimat convenient modificar la convocatòria d'ajudes mencionada ja publicada a fi d'ampliar les contractacions subvencionables.  
En virtut d'això, fent ús de les atribucions conferides per l'article 28 de la Llei 5/1983, de 30 de desembre, del Consell, i el Decret 188/2012, de 21 de desembre, del Consell, pel qual s'aprova el Reglament Orgànic i Funcional de la conselleria d'Economia, Indústria, Turisme i Ocupació,  
  
ORDENE  
  
Article 1. Modificació de l'Orde 13/2013, de 21 de maig, de la conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en l'exercici 2013  
L'apartat 1 de l'article 15 de l'Orde 13/2013, de 21 de maig, de la conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en l'exercici 2013, queda redactat en els termes següents:  
1. Subvenció del cost salarial corresponent als llocs de treball ocupats per persones discapacitades que realitzen una jornada de treball completa i estiguen donades d'alta en la Seguretat Social, consistent en el 50 % del salari mínim interprofessional vigent l'any 2013.  
En el cas de treball a temps parcial, la subvenció experimentarà una reducció proporcional a la jornada laboral realitzada, sempre que la jornada supose, com a mínim, 20 hores setmanals.  
Les subvencions per ampliacions de plantilla dels mesos de novembre i desembre se solicitaran a l'empara de l'orde d'ajudes per a l'exercici següent.  
Es consideren objecte de subvenció en este programa els costos salarials, corresponents a les nòmines de gener a desembre d'este exercici, incloses dos pagues extraordinàries o el prorrateig d'estes, dels treballadors amb discapacitat que bé estiguen contractats al centre especial d'ocupació en data 30 d'agost de 2013, o bé hagen estat contractats amb anterioritat en este exercici i hagen finalitzat els seus contractes abans de la data esmentada.  
No obstant això, per a les contractacions inicials noves, pròrrogues i/o ampliacions de jornada, produïdes entre l'1 de juny de 2013 i el 31 d'agost de 2013, ambdós inclosos, els costos salarials subvencionables seran els corresponents des de la data de l'inici del fet subvencionable fins al 31 d'octubre de 2013. Per tant, en este cas, queden exclosos de subvenció els gastos corresponents als mesos de novembre i desembre de 2013.  
Les contractacions, pròrrogues o ampliacions de jornada produïdes després del 31 d'agost de 2013, i les nòmines de novembre i desembre de treballadors les contractacions, pròrrogues o ampliacions de jornada dels quals s'hagen produït entre l'1 de juny i el 31 d'agost de 2013, els gastos de les quals s'hagen reconegut com a subvencionables fins al 31 d'octubre, resultaran subvencionables sempre que no impliquen un increment de la subvenció concedida inicialment.   
Quan un treballador o treballadora es trobe en situació d'incapacitat temporal (IT), l'import de la subvenció salarial es referirà exclusivament als dies el pagament dels quals vaja a càrrec obligatòriament del centre especial d'ocupació, de conformitat amb el que dispose la normativa de la Seguretat Social.  
No serà subvencionable el cost salarial de les contractacions de treballadors de duració inferior a tres mesos, excepte el contracte d'interinitat realitzat en els termes que preveu l'article 4 del Reial Decret 2720/1998, de 18 de desembre, que desplega l'article 15 del text refós de la Llei de l'Estatut dels Treballadors. Esta exclusió no es tindrà en compte en aquells supòsits en què l'extinció del contracte es produïsca per la baixa voluntària del treballador. Quan es realitzen contractes per una obra o servici determinat, haurà d'adjuntar-se un compromís de duració mínima d'este contracte d'almenys tres mesos.  
  
  
Article 2. Presentació de solicituds  
Les solicituds d'ajudes destinades a finançar els costos salarials dels treballadors amb discapacitat els contractes, pròrrogues o ampliacions de jornada dels quals s'hagen produït entre l'1 de juny de 2013 i el 30 d'agost de 2013, ambdós inclosos, no previstes en la redacció inicial de l'Orde 13/2013, hauran de presentar-se en el termini de 10 dies naturals a partir de l'endemà de la publicació d'esta orde en el Diari Oficial de la Comunitat Valenciana.  
  
Article 3. Documentació que cal presentar  
Per a solicitar de les ajudes salarials de contractes subscrits entre l'1 de juny de 2013 i el 30 d'agost de 2013, ambdós inclosos, corresponents a contractacions que no van resultar subvencionables d'acord amb la redacció inicial de l'Orde 13/2013, cal presentar:  
 Solicitud en el model oficial.  
 Documentació específica establida en l'article 17 de l'Orde 13/2013, llevat que esta documentació ja s'haja presentat a l'empara de la convocatòria esmentada, i en este cas únicament s'hauria de presentar el model de solicitud, subscrita pel representant legal de l'entitat, i un escrit on es comunique l'expedient on consta la documentació i se solicite que s'adjunte a la nova solicitud d'ajudes presentada.  
  
 Llista en un model normalitzat, annex II, on figure la relació nominativa, ordenada alfabèticament per cognoms, del personal amb discapacitat per als llocs de treball dels quals se solicita l'ajuda.   
Contra este acte, que esgota la via administrativa, les persones interessades poden interposar un recurs contenciós administratiu en el termini de dos mesos, comptat des de l'endemà del dia que es publique, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de l'òrgan que va dictar la resolució en el termini d'un mes, computats en els termes que s'han dit, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener. I això, sense perjuí de la possibilitat que les persones interessades puguen exercir-ne, si pertoca, qualsevol altre que estimen procedent.   
  
València, 4 d'octubre de 2013  
  
El conseller d'Economia, Indústria, Turisme i Ocupació,  
MÁXIMO BUCH TORRALVA